8. märtsil jõustus AS Merko Ehitus kontserni kuuluva 100%lise tütarettevõtte AS Merko Ehitus Eesti ja Rannamõisa tee Kinnisvarahaldus OÜ vahel sõlmitud projekteerimis- ja ehitusleping BAUHAUS kaubamaja ehituseks Tallinnas Haabersti linnaosas aadressidel Kaeravälja tn 3, Rannamõisa tee 4c ja Rannamõisa tee 4d.
Projekteerimis- ja ehituslepingu raames rajab AS Merko Ehitus Eesti BAUHAUS Tallinn Rocca al Mare ehitus- ja aiandustarvete kaubamaja koos Drive-In Arena , parkla, tehnorajatiste ja juurdepääsuteedega. Osaliselt ühe- ja kahekorruselise keskuse kasutatav müügipind on üle 14000 m 2 . BAUHAUS Tallinn Rocca al Mare pakub klientidele üle 120000 toote ning erinevaid teenuseid, kaupluses saab tööd üle 130 kaubandustöötaja.
Lepingu maksumus on suurusjärgus 7,6 miljonit eurot, millele lisandub käibemaks. Ehitustööd algavad märtsis 2016 ning hoone valmimine on planeeritud 2017. aasta aprilliks.
Foto: Scanpix